《并渔图》
明代·龚诩

方舟何处两渔翁，满眼溪山乐趣同。得失总归谈笑里，功名都付等閒中。

鬓毛不是缘愁白，面色常因醉酒红。去住问渠谁得似，行云流水任西东。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。